Profesia.sk

Profesia.sk je najväčší slovenský internetový pracovný portál prevádzkovaný spoločnosťou Profesia spol. s r.o.. Stopercentným vlastníkom spoločnosti Profesia je fínska mediálna skupina Alma Media.  
Okrem Slovenska pôsobí od roku 2006 aj v Maďarsku a od roku 2007 aj v Česku. Portál funguje na platforme LAMP (Linux, Apache, MySQL a PHP).

V novembri 2012 predala britská mediálna skupina Daily Mail and General Trust plc (DMGT) stopercentné podiely v pracovnom portáli fínskej mediálnej spoločnosti Alma Media.

Portál umožňuje vyhľadávanie medzi aktuálnymi pracovnými ponukami a poskytuje možnosť vytvorenia štrukturovaného životopisu. Životopis je možné zaradiť do databázy životopisov, ktorá je prístupná personalistom firiem. Firmy tu môžu zverejňovať pracovné ponuky a spravovať výberový proces priamo na internetovej stránke. Portál ponúka aj tipy a rady pre uchádzačov o prácu a tiež informuje o ich právach a povinnostiach.

História
Pracovný portál Profesia.sk vznikol v apríli roku 1997 a jeho autorom a prevádzkovateľom bola slovenská softvérová spoločnosť ui42. V decembri roku 2000 bola založená spoločnosť Profesia, spol. s.r.o., ktorá vznikla odčlenením od spoločnosti ui42 a kapitál do spoločnosti vložil Slovensko-americký podnikateľský fond (SAEF).

Od roku 2005 bola majiteľom portálu maďarská spoločnosť Lapcom, Kft., ktorá je maďarským zastúpením Northcliffe International, divízie britskej mediálnej skupiny Daily Mail and General Trust plc (DMGT)., ktorá je okrem iných aj vlastníkom spoločností The Daily Mail, The Daily Telegraph, či The Sunday Times.
O rok neskôr začala spoločnosť pôsobiť aj v Maďarsku (Workania.hu) a v roku 2007 vstúpila aj na český trh (Profesia.cz).

V novembri 2012 sa stopercentným vlastníkom spoločnosti Profesia sa stala fínska mediálna skupina Alma Media.

Ocenenia 
Spoločnosť Profesia získala niekoľko ocenení, okrem iných napríklad v roku 2000 v kategórii Personálny projekt 2000 získala Cenu roka 2000 za riadenie a rozvoj ľudských zdrojov. V roku 2003 získala v kategórii Elektronický obchod a podpora malého a stredného podnikania v súťaži o najlepšiu multimediálnu internetovú stránku a CD/DVD ROM na Slovensku „SlovakPrix MultiMedia 2003“ 1. miesto.

V roku 2014 získala spoločnosť Profesia ocenenie ViaBona Slovakia v kategórii "Férový hráč na trhu" za projekt www.edujobs.sk, ktorý umožňuje bezplatnú inzerciu voľných pracovných miest v materských, základných a stredných školách na Slovensku.

Projekty 
HR aplikácia Mark - efektívne riešenie pre online spravovanie uchádzačov a výberových procesov

platy.sk - porovnanie platov a benefitov pre ľudí aj pre firemných klientov. Priebežne aktualizovaná databáza platových údajov je súčasťou skupiny online prieskumov platov v Strednej Európe, na Balkáne, v Pobaltí a vo Fínsku.

domelia.sk - v roku 2013 pribudla do rodiny aj služba Domelia. Jedná sa o najväčší portál na Slovensku, na ktorom je možné nájsť služby pre rodinu a domácnosť v oblastiach opatrovanie detí a seniorov, domácich prácach a doučovania.

HRclub.sk - komunitná sieť pre personálnych manažérov prinášajúca informácie z HR problematiky na Slovensku

edujobs.sk - pracovný portál umožňujúci bezplatnú inzerciu voľných pracovných miest v školách a školských zariadeniach. Od 13. januára 2015  je táto služba oficiálne aj súčasťou domovskej stránky Ministerstva školstva, vedy, výskumu a športu.

Profesiadays.sk - najväčší veľtrh práce na Slovensku, ktorý s viac ako 140 vystavovateľmi ročne navštívi viac ako 15 000 uchádzačov o prácu.

HRdays.sk - dvojdňové podujatie pre personálnych manažérov, ktoré v sebe spája konferenciu a výstavu. Každoročne priláka niekoľko stoviek špecialistov na riadenie ľudských zdrojov. 

KPI Watchdog - analytická reportingová služba poskytuje okamžitý prehľad o kľúčových metrikách online podnikania bez ohľadu na to, z akého zdroja pochádzajú.

TaskHitter - responzívny nástroj na správu úloh pre všetky spoločnosti alebo projekty s využitím Kanban a Lean metódy. 

RecruitRank - HR nástroj, ktorý zisťuje spokojnosť uchádzačov s kvalitou výberových procesov spoločnosti. Každoročne vyhlasujeme finalistov a víťazov rebríčka RecruitRank.

Referencie

Externé odkazy
 Oficiálna stránka spoločnosti Profesia

Slovenské webové portály
Webové služby
Personalistika